**2021**. gada Noteikumi Nr.

Rīgā (prot. Nr. . §)

**Grozījumi Ministru kabineta 2018. gada 13. februāra noteikumos Nr.87 “Grāmatvedības uzskaites kārtība budžeta iestādēs”**

Izdoti saskaņā ar

Likuma par budžetu un finanšu vadību

29. panta trešo daļu

1. Izdarīt Ministru kabineta 2018. gada 13. februāra noteikumos Nr. 87 “Grāmatvedības uzskaites kārtība budžeta iestādēs” (Latvijas Vēstnesis, 2018, 34. nr.) šādus grozījumus:

1.1.izteikt 358.punktu šādā redakcijā:

“358. Valsts budžeta ieņēmumus atzīst, neatskaitot izmaksas, kas veiktas atbilstoši attiecīgajos normatīvajos aktos paredzētajam ieņēmumu izlietošanas mērķim. Piešķirtās atlaides un atvieglojumus aprēķina dienesta iekšējos normatīvos aktos noteiktā kārtībā un analītiski nodala pamatdarbības ieņēmumos atbilstoši budžeta ieņēmumu veidam saskaņā ar normatīvajos aktos budžeta klasifikāciju jomā noteikto klasifikāciju.”;

1.2. izteikt 359.punktu šādā redakcijā:

“359. Dienests iekšējos normatīvos aktos nosaka katra valsts budžeta ieņēmumu veida, kuru tas atzīst pamatdarbības ieņēmumos, atzīšanas brīdi:

359.1.pārskata periodu, kurā noticis darījums, kas saskaņā ar tiesību aktiem apliekams ar nodokli vai nodevu (turpmāk – apliekamais notikums) vai;

359.2. dienu, kad rodas tiesības saņemt attiecīgos ieņēmumus, ja to saņemšana ir droši ticama vai;

359.3. saņemšanas dienu, izņemot gadījumu, ja to saņemšana ir droši ticama. Informāciju par aprēķinātajiem soda naudas, nokavējuma naudas, naudas soda un līgumsoda ieņēmumiem līdz to saņemšanai norāda zembilancē.”;

1.3. aizstāt 360.punktā vārdus “katram nodoklim un uzņēmējdarbības riska valsts nodevai” ar vārdiem “šo noteikumu 354. punktā minētajiem valsts budžeta ieņēmumiem”;

1.4. izteikt 362.punkta pēdējo teikumu šādā redakcijā:

“Dienā, kad attiecīgais dokuments iesniegts, uzkrātos ieņēmumus samazina un atzīst prasības.”;

1.5. izteikt 371.punkta pēdējo teikumu šādā redakcijā:

“Dienā, kad attiecīgais dokuments iesniegts, **samazina** uzkrātās saistības un atzīst saistības.”;

1.6. svītrot 373. un 374.punktu;

1.7. svītrot 380. un 381.punktu;

1.8. izteikt 451.1. apakšpunktu šādā redakcijā:

“451.1. veic sākotnējo prasību un saistību datu inventarizāciju par katru nodokļa maksātāju un par katru valsts budžeta ieņēmumu saskaņā ar šo noteikumu 356. punktā minēto dokumentu Dienesta iekšējos normatīvajos aktos noteiktajā kārtībā;”;

1.9. izteikt 451.2.apakšpunktu šādā redakcijā:

“451.2. ieņēmumus, kuri attiecas uz pārskata periodu pirms uzkrāšanas principa ieviešanas datuma, bet kuru apmaksa nav saņemta līdz uzkrāšanas principa ieviešanas datumam, atzīst kontā “Iepriekšējo pārskata gadu budžeta izpildes rezultāts” un kontā “Prasības par nodokļiem”.”;

1.10. svītrot 451.2.1. un 451.2.2. **apakšpunktu**;

1.11. izteikt 451.3.apakšpunktu šādā redakcijā:

“451.3. nodokļu pārmaksas, kas izveidojušās pirms uzkrāšanas principa ieviešanas datuma, bet kuru apmaksa nav veikta līdz uzkrāšanas principa ieviešanas datumam, atzīst kontā “Iepriekšējo pārskata gadu budžeta izpildes rezultāts” un kontā “Saistības par nodokļiem”.”;

1.12. svītrot 454.punktā skaitli “189.”;

1.13. svītrot 455.punktu;

**2.** Grozījumus šo noteikumu 358., 359., 360., 362., 371., 373., 374., 380., 381., 451., 454. un 455.punktā piemēro, veicot uzskaiti par 2021. gadu.

Ministru prezidents [Arturs](https://mk.gov.lv/lv/amatpersonas/arturs-krisjanis-karins) Krišjānis Kariņš

Finanšu ministrs Jānis Reirs